અમારા ઘર માં થોડું ઉલટું , ધુ કચરા ની શરૂઆત પાપા કરે. ગાભો લઇ ને ટીવી સ્ટેન્ડ , ડીવીડી , સ્પીકર્સ વગેરે સાફ કરવા માંડે એટલે સમજી જવાનું કે “ધુ કચરા” નું આગમન ઘર માં થઇ ગયું છે. પછી મમ્મી રસોડા ની બરણીઓ થી ચાલુ કરે. હવે એટલી બધી બરણીઓ ને એકલા હાથે કેમ સાફ કરવી એટલે આપણને બોલાવે “ મને ટેબલ પર ચડી બરણીઓ ઉતારી દે તો “. અમે બેય ભાઈ આળસુ નાં પીર, એકબીજા સામે જોઈ ને “એલા તને કયે છે, તને નજીક થાય તું જા (બેય એક જ સેટી પર જ બેઠા હોઈ) “. માંડ માંડ મોટા હોવા નાં નાતે આપણે જઈએ ત્યાં બરણીઓ ઉતરાવી ને તરત જ કયે આમાં અડધા માં ગાભો મારી દે ને. ત્યાં સામે આર્ગ્યુમેન્ટ ચાલુ થાઈ “ મેં બરણીઓ ઉતારી તો દીધી , હવે પેલા રાજકુમાર ને કે “ આમ માંડ માંડ કરી ને રસોડું સાફ થાય.